CELEX: 22007D0671
Language: et
Date: 2007-10-08 00:00:00
Title: 2007/671/EÜ: EÜ ning Taani ja Fääri saarte ühiskomitee otsus nr 1/2007, 8. oktoober 2007 , millega muudetakse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe protokolli nr 4

19.10.2007   
            
            
               ET
            
            
               Euroopa Liidu Teataja
            
            
               L 275/32
            
         EÜ NING TAANI JA FÄÄRI SAARTE ÜHISKOMITEE OTSUS NR 1/2007,
   8. oktoober 2007,
   millega muudetakse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe protokolli nr 4
   (2007/671/EÜ)
   ÜHISKOMITEE,
   võttes arvesse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelist kokkulepet (1) (edaspidi „kokkulepe”), eriti selle artikli 34 lõiget 1,
   ning arvestades järgmist:
   
               (1)
            
            
               Vastavalt kokkuleppe protokolli nr 4 artiklile 1 on ühendus andnud tariifseid soodustusi Fääri saarte kalasöödale 5 000tonnise aastase tariifikvoodi puhul.
            
         
               (2)
            
            
               EÜ ning Taani ja Fääri saarte ühiskomitee otsuse nr 2/98 (2) kohaselt on seda tariifikvooti suurendatud 10 000 tonnini alates 1. jaanuarist 2000.
            
         
               (3)
            
            
               Fääri saarte ametiasutused on esitanud taotluse ühenduse tariifsete soodustuste suurendamiseks nende toodete puhul.
            
         
               (4)
            
            
               Tuleks lubada olemasolevate aastaste tariifikvootide kahekordistamist.
            
         
               (5)
            
            
               Kalasööt, mille suhtes kehtib impordi sooduskord, ei tohi sisaldada lisatud gluteeni.
            
         
               (6)
            
            
               Kõnealuse kvoodi suhtes kehtib läbivaatamisklausel. Ühiskomitee vahetab sel eesmärgil korrapäraselt teavet vastavalt kokkuleppe artikli 31 lõikele 2.
            
         
               (7)
            
            
               Protokolli nr 4 artiklit 1 tuleks muuta,
            
         ON TEINUD JÄRGMISE OTSUSE:
   Artikkel 1
   Kokkuleppe protokolli nr 4 muudetakse järgmiselt.
   
               1.
            
            
               Artiklis 1 asendatakse tabelis toodud tekst, mis käsitleb CN-koode ex 2309 90 10, ex 2309 90 31 ja ex 2309 90 41, järgmise tekstiga:
               
                           „CN-kood
                        
                        
                           Kirjeldus
                        
                        
                           Tollimaksumäär
                        
                        
                           Tariifikvoot
                           (tonnides)
                        
                     
                           ex 2309 90 10 (3)
                           
                           ex 2309 90 31 (3)
                           
                           ex 2309 90 41 (3)
                           
                        
                        
                           Kalasööt
                        
                        
                           0
                        
                        
                           20 000
                        
                     
         
               2.
            
            
               Artiklisse 1 lisatakse järgmine tekst:
               „Seoses CN-koodide ex 2309 90 10, ex 2309 90 31 ja ex 2309 90 41 alla kuuluva kalasööda tariifikvootide avamisega kehtib alljärgnev:
               
                           1.
                        
                        
                           Fääri saarte ametiasutused tõendavad, et nende sooduskvootide raames ELi eksporditud kalasööt ei sisalda peale teraviljas looduslikult esineva gluteeni lisatud gluteeni, mis kokkusegamisel võib sattuda kalasööda sisse. Euroopa Ühendus võib kontrollida kalasööda kokkusegamist Fääri saartel, eriti selle gluteenisisaldust.
                        
                     
                           2.
                        
                        
                           Kalasööda kokkusegamise kontrollimise kord on toodud käesolevale otsuse I lisas. Kui kontrollimine annab tõendusmaterjali selle kohta, et kõnealuse kaubandussoodustuse andmiseks vajalikke tingimusi ei täideta, võib komisjon nimetatud soodustuse peatada nii kauaks, kuni vajalikud tingimused on täidetud.”
                        
                     
         
               3.
            
            
               Lisatakse käesoleva otsuse lisa.
            
         Artikkel 2
   Ühiskomitee jälgib selle tariifikvoodi kasutamist. Sõltuvalt kvoodi kasutamisest ja turutingimuste arengust vaatab ühiskomitee selle tariifikvoodi nelja aasta pärast läbi.
   Artikkel 3
   Kõnealuse tariifikvoodi mahu suurendamine 2007. aastaks arvutatakse alates 1. detsembrist 2007pro rata temporis põhimõttel.
   Artikkel 4
   Käesolev otsus jõustub selle vastuvõtmisele järgneva teise kuu esimesel päeval.
   
      Brüssel, 8. oktoober 2007
      
         
            Ühiskomitee nimel
         
         
            eesistuja
         
         Leopoldo RUBINACCI
         
      
   
   
      (1)  EÜT L 53, 22.2.1997, lk 2.
   
      (2)  EÜT L 263, 26.9.1998, lk 37.
   
      (3)  Kalasööt, mille suhtes kehtib impordi sooduskord, ei tohi peale teraviljas looduslikult esineva gluteeni sisaldada lisatud gluteeni, mis kokkusegamisel võib sattuda selle sööda sisse.”
   
      LISA
      
         
            „I LISA
            Kalasööda kokkusegamise kontrollimine
            Artikkel 1
            Fääri saarte ametiasutused edastavad komisjonile käesoleva otsuse artiklite 1 ja 2 kohaselt vastuvõetud kontrollimist käsitlevad sätted. Fääri saarte ametiasutused teevad komisjonile kättesaadavaks kogu teabe, mis on vajalik ELi eksporditava kalasööda gluteenisisalduse kontrollimiseks ja võtavad kõik vajalikud meetmed, et lihtsustada kontrolle, mida komisjon peab vajalikuks sellega seoses läbi viia.
            Artikkel 2
            Euroopa Ühendus võib kontrollida kalasööda segu Fääri saartel. Kalasööda tootmise ettevõtted võimaldavad viivitamatu juurdepääsu oma tehastesse ja oma laoarvestusdokumentidele, et võimaldada inspektoritel välja selgitada, millist toormaterjali on kasutatud. Inspektoritel lubatakse võtta analüüsiks proove.
            Inspektoritel on õigus kontrollida kalasööda kokkusegamist, toor- ja töödeldud materjale, raamatupidamisdokumente ja muid dokumente, kaasa arvatud elektroonilisel andmekandjal koostatud või säilitatud andmeid, mis on seotud laoarvestusega.
            Artikkel 3
            Kontrolli viivad läbi komisjoni või liikmesriikide eksperdid („inspektorid”). Liikmesriikide eksperdid, kellele antakse ülesanne selliseid kontrolle läbi viia, määrab komisjon.
            Artikkel 4
            Kontroll viiakse läbi ühenduse nimel, kes kannab kõik inspektoritega seotud kulud.
            Inspektorid teavitavad kontrollist Fääri saarte ametiasutusi, et Fääri ametnikud saaksid sellistest kontrollidest osa võtta.
            Artikkel 5
            Kontrolli läbiviimise üksikasjaliku korra võib komisjon korraldada otseses koostöös Fääri saarte ametiasutustega.”